বিভূতিভূষণ বন্দোপাধ্যায়ের ‘চাঁদের পাহাড়’ উপন্যাসের সঙ্গে অনেকটাই পার্থক্য ছিল দেব অভিনীত বাংলা ছবি ‘চাঁদের পাহাড়’-এর চিত্রনাট্যের। উপন্যাসে বুনিপ একটি অদৃশ্য আতঙ্ক যা কখনওই দৃশ্যমান হয় না। ওদিকে সিনেমায় বুনিপ-এর সঙ্গে শঙ্করের একটি সম্মুখ সমরের দৃশ্য ছিল যা দেখে বাঙালি দর্শকদের অনেকেরই চোখ কপালে ওঠে। 
ছবি ভাল না মন্দ সেই বিতর্ক বাদ থাক, তবে ‘চাঁদের পাহাড়’ নিয়ে যে প্রবল কৌতূহল তৈরি হয়েছিল বাঙালিদের মধ্যে তা নিয়ে কোনও সন্দেহ নেই। সেই কৌতূহলের কথা মাথায় রেখেই একটি সিকোয়েল তৈরির কথা অনেক দিন আগে থেকেই ঠিক ছিল। মে মাস থেকেই শুরু হয়েছে সেই সিকোয়েলের শ্যুটিং। 

পরিচালক কমলেশ্বর মুখোপাধ্যায়ের ফেসবুক প্রোফাইলে পোস্ট করা অ্যামাজনের ছবি
নায়কের ভূমিকায় অবশ্যই দেব এবং পরিচালক অবশ্যই কমলেশ্বর মুখোপাধ্যায়। কিন্তু শ্যুটিং শুরুর পরে পরেই ইউনিট পড়েছে মুশকিলে, কারণ পায়ে বড়সড় চোট পেয়েছেন দেব। টুইটারে আহত পায়ের ছবি পোস্ট করেছেন তিনি। সঙ্গে মজা করে লিখেছেন, অ্যামাজন তাঁকে শেষ পর্যন্ত স্বাগত জানাল।

এই ছবিটি টুইট করার পর পরই দেবের শুভানুধ্যায়ী এবং অনুরাগীরা একের পর এক টুইট করে চলেছেন। এক অনুগামীর টুইটের উত্তরে অবশ্য দেব লিখেছেন চিন্তার খুব একটা কিছু নেই। লিখেছেন, ‘‘...অ্যামাজন বাঙালিকে হার মানাতে পারবে না...জাস্ট কিডিং...থ্যাঙ্কস ফর দ্য কনসার্ন...অভি তো পার্টি শুরু হুয়ি হ্যায়’’।  
আরও পড়ুন
আমার শরীর নিয়ে আমি গর্বিত! এবেলা.ইন-কে বললেন সাহসিনী পার্নো
মা দুর্গা কি বৃষ্টি ভালবাসনে? কী বললেন পায়েল?